ພັກ​ຝ່າຍ​ຄ້ານ​ ສ​ຣີ​ ລັງ​ກາ ປະ​ຊຸມ​ເພື່ອ​ຕັ້ງ​ລັດ​ຖະ​ບານ​ໃໝ່
ຜູ້​ປະ​ທ້ວງ​ໄດ້​ຮຽກ​ຮ້ອງ​ການ​ລາ​ອອກ​ໃຫ້​ມີ​ຜົນ​ບັງ​ຄັບ​ໃຊ້​ໃນ​ທັນ​ທີ. 
ຜົນກະທົບຈາກການປະທ້ວງໃນນະຄອນຫຼວງຂອງປະເທດ ສຣີ ລັງກາ ທີ່ໄດ້ສົ່ງຜົນໃຫ້ເກີດການລາອອກຈາກຕຳແໜ່ງ ຂອງປະທານາທິບໍດີ ໂກຕາບາຢາ ຣາຈາປັກຊາ ແລະ ນາຍົກລັດຖະມົນຕີ ຣານິລ ວິກເກຣມາຊິງເກ ທີ່ໃກ້ຈະມາເຖິງນີ້ໄດ້ດຳເນີນຕໍ່ໄປ ໃນວັນຈັນວານນີ້, ນາຍົກລັດຖະມົນຕີໄດ້ກ່າວວ່າບັນດາລັດຖະມົນຕີໃນຄະນະລັດຖະບານໝົດທຸກຄົນຈະລົງຈາກຕຳແໜ່ງ ເວລາທີ່ລັດຖະບານຊົ່ວຄາວໄດ້ຖືກສ້າງຕັ້ງຂຶ້ນ ບັນດາພັກຝ່າຍຄ້ານຂອງ ສຣີ ລັງກາ ໄດ້ປະຊຸມກັນເມື່ອວັນອາທິດທີ່ຜ່ານມາ ເພື່ອປຶກສາຫາລືການຕັ້ງລັດຖະບານໃໝ່ ການປະຊຸມທີ່ວ່ານັ້ນໄດ້ມີຂຶ້ນນຶ່ງວັນຫຼັງຈາກປະທານາທິບໍດີ ແລະ ນາຍົກລັດຖະມົນຕີໄດ້ກ່າວວ່າພວກເພິ່ນຈະລົງຈາກຕຳແໜ່ງ ຜູ້ປະທ້ວງຊາວ ສຣີ ລັງກາ ໄດ້ກ່າວໃນວັນອາທິດວານນີ້ວ່າເຂົາເຈົ້າຈະສືບຕໍ່ຄອບຄອງສະຖານທີ່ພັກອາໄສທາງການຂອງປະທານາທິບໍດີ ແລະ ນາຍົກລັດຖະມົນຕີໃນນະຄອນຫຼວງ ໂຄລອມໂບ ຈົນກວ່າພວກເພິ່ນຈະອອກຈາກຕຳແໜ່ງຢ່າງເປັນທາງການ ຜູ້ປະທ້ວງຫຼາຍພັນຄົນໄດ້ບຸກເຂົ້າໄປໃນສະຖານທີ່ພັກອາໄສທັງສອງແຫ່ງນັ້ນໃນວັນເສົາທີ່ຜ່ານມາ ເຂົາເຈົ້າໄດ້ທັບມ້າງບ້ານຂອງປະທານາທິບໍດີ ຣາຈາປັກຊາ ແລະ ຈູດທີ່ຢູ່ຂອງນາຍົກລັດຖະມົນຕີ ວິກເກຣຊິງເກ ທ່າມກາງຄວາມໂມໂຫທີ່ເພີ່ມຂຶ້ນຂອງສາທາລະນະ ກ່ຽວກັບ ວິກິດການເສດຖະກິດດົນຫຼາຍເດືອນ ທ່ານ ຣາຈາປັກຊາ ແລະ ນາຍົກລັດຖະມົນຕີໄດ້ຕົກລົງທີ່ຈະລາອອກ ໂດຍປະທານາທິບໍດີໄດ້ປະທານສະພາແຫ່ງຊາດວ່າ, ທ່ານຈະລົງຈາກຕຳແໜ່ງໃນວັນທີ 13 ກໍລະກົດ ເພື່ອຮັບປະກັນການໂອນອຳນາດທີ່ງຽບສະຫງົບ ແນວໃດກໍ່ຕາມ, ຜູ້ປະທ້ວງໄດ້ຮຽກຮ້ອງການລາອອກໃຫ້ມີຜົນບັງຄັບໃຊ້ໃນທັນທີ ປະທານາທິບໍດີ ຣາຈາປັກຊາ ຖືກກອງທະຫານພາໄປສະຖານທີ່ທີ່ປອດໄພແລະ ບໍ່ໄດ້ຖືກເປີດເຜີຍກ່ອນການປະທ້ວງຂະໜາດໃຫຍ່ ໃນການຖືກຖິ້ມໂທດໃສ່ຢ່າງກວ້າງຂວາງສຳລັບການຕົກຕ່ຳຂອງເສດຖະກິດຢ່າງຮ້າຍແຮງນັ້ນ, ທ່ານໄດ້ຖືກກົດດັນໂດຍສາທາລະນະເພື່ອລາອອກເປັນເວລາຫຼາຍເດືອນ ການຕັດສິນໃຈລາອອກຂອງປະທານາບໍດີແມ່ນປະກາດໂດຍນາຍົກລັດຖະມົນຕີ ວິກເກຣມາຊິງເກ ພ້ອມກັບໄດ້ສະເໜີການລົງຈາກຕຳແໜ່ງ ແລະ ເປີດທາງສຳລັບລັດຖະບານທີ່ລວມມີທຸກພັກ